
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 314 

3 Ιουλίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ακατάλληλων, κατάλληλων και κατάλ¬ 
ληλων υπό προϋποθέσεις ζωνών δόμησης στον 
κατολισθαίνοντα οικισμό Πλατανούσσα, Δήμου 

Κατσανοχωρίου του Νομού Ιωαννίνων. 1 

Αναστολή έκδοσης οικοδομικών αδειών και εκτέλε¬ 
σης οικοδομικών εργασιών στο Ο.Τ. 31/Τ-21 του 
Δήμου Πειραιά. 2 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 1037385/2398/ 
0010/23.4.2009 κοινή υπουργική απόφαση κήρυξης 
αναγκαστικής απαλλοτρίωσης ακινήτων, για την 
κατασκευή έργων ΜΕΤΡΟ στο Σταθμό ΠΑΠΑΦΗ 
του ΜΕΤΡΟ ΘΕΣΣΑΛΟΝΙΚΗΣ στο Δήμο Θεσσαλο¬ 
νίκης Ν. Θεσσαλονίκης. 3 


ΑΠΟΦΑΣΕΙ Σ 

Αριθμ. 25961 (1) 

Καθορισμός ακατάλληλων, κατάλληλων και κατάλλη¬ 
λων υπό προϋποθέσεις ζωνών δόμησης στον κατο- 
λισθαίνοντα οικισμό Πλατανούσσα, Δήμου Κατσανο¬ 
χωρίου του Νομού Ιωαννίνων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 

ΕΡΓΩΝ - ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 16 του ν 4467/1965 
(Α' 83). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Το υπ’ αριθμ. 40758/26.9.2008 έγγραφο της Διεύ¬ 
θυνσης Οικοδομικών και Κτιριοδομικών Κανονισμών του 
ΥΠΕΧΩΔΕ, με το οποίο εγκρίθηκε η μελέτη Τ-2611/2008 
του ΙΓΜΕ 


4. Την γνωμοδότηση του Κεντρικού Συμβουλίου Χω¬ 
ροταξίας Οικισμού και Περιβάλλοντος του ΥΠΕΧΩΔΕ, 
Συνεδρία 31η/19.1.2008, Πράξη 235, σύμφωνα με την 
οποία έγινε δεκτή η εισήγηση της Διεύθυνσης Οικιστι¬ 
κής Πολιτικής και Κατοικίας του ΥΠΕΧΩΔΕ. 

5. Την γνωμοδότηση του Συμβουλίου Κοινωνικής Κα¬ 
τοικίας και Αξιοποίησης Περιουσίας του Υπουργείου 
Υγείας και Κοινωνικής Αλληλεγγύης (Συνεδρία 337/ 
12.2.2009). 

6. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη εις βάρος 
του Δημοσίου. 

7. Την υπ’ αριθμ. Υ300 (ΦΕΚ 2210Β) 14.11.2007 απόφαση 
του Πρωθυπουργού και του Υπουργού Περιβάλλοντος 
Χωροταξίας και Δημοσίων Εργων «Ανάθεση αρμοδι¬ 
οτήτων του Υπουργού ΠΕΧΩΔΕ στους Υφυπουργούς 
ΠΕΧΩΔΕ, αποφασίζουμε: 

1. Στον κατολισθαίνοντα οικισμό Πλατανούσσα Δή¬ 
μου Κατσανοχωρίου του Νομού Ιωαννίνων του οποίου 
η παραμονή στην ίδια θέση έχει εγκριθεί με την κοινή 
υπουργική απόφαση 16606/292/23.3.1981 των Υπουργών 
Συντονισμού, Κοινωνικών Υπηρεσιών, Χωροταξίας Οικι¬ 
σμού και Περιβάλλοντος καθορίζονται: Ζώνη (ΑΚ) ακα¬ 
τάλληλη για δόμηση, Ζώνη (ΚΠ1) κατάλληλη για δόμηση 
και Ζώνη (ΚΠ2) κατάλληλη για δόμηση υπό προϋποθέ¬ 
σεις όπως φαίνονται με κόκκινο, πράσινο και κίτρινο 
χρώμα αντίστοιχα στους τρεις σχετικούς πρωτότυπους 
χρωματισμένους χάρτες σε κλίμακα 1:2000 που θεωρή¬ 
θηκαν από τον προϊστάμενο της Δ/νσης Τοπογραφικών 
Εφαρμογών με την 25961/2009 πράξη του και αντίτυπά 
τους σε φωτοσμίκρυνση δημοσιεύονται με την παρούσα 
απόφαση. 

2. Στην Ζώνη (ΚΠ1) που καθορίζεται με την προηγού¬ 
μενη παράγραφο επιτρέπεται η ανέγερση νέων οικοδο¬ 
μών, η επισκευή παλαιών κτιρίων και οι προσθήκες κατ’ 
επέκταση και καθ’ ύψος με τις εξής προϋποθέσεις: 

α) Κατά την θεμελίωση των οικοδομών να λαμβά- 
νεται υπόψη η κατηγορία εδάφους κατά ΕΑΚ και η 
θεμελίωση να γίνεται στο υγιές εδαφικό ή βραχώδες 
υπόβαθρο. 

β) Να μην δημιουργούνται μεγάλου ύψους απότομα 
πρανή. Εάν κατά θέσεις απαιτηθεί λόγω τοπικά αυξη¬ 
μένων κλίσεων η διαμόρφωση σχετικά υψηλών πρανών 
να λαμβάνονται όλα τα απαραίτητα μέτρα για την αντι¬ 
στήριξή τους. 

3. Στην Ζώνη (ΚΠ2) επιτρέπεται η ανέγερση νέων οι¬ 
κοδομών, η επισκευή παλαιών κτιρίων και οι προσθήκες 
κατ’ επέκταση και καθ’ ύψος με τις εξής προϋποθέ¬ 
σεις: 

α) Κατά την θεμελίωση των οικοδομών να λαμβάνεται 
υπόψη η κατηγορία εδάφους κατά ΕΑΚ και η θεμελίωση 
να γίνεται εξ ολοκλήρου στο υγιές εδαφικό ή βραχώ¬ 
δες υπόβαθρο και όχι στα υλικά επιχωμάτωσης που 
προκύπτουν από τις εκσκαφές. Στις περιπτώσεις των 
συνεκτικών κορημάτων θα πρέπει να αποφεύγεται η 
δόμηση στα όρια του σχηματισμού και ιδιαίτερα στις 
θέσεις όπου το όριο αποτελεί ταυτόχρονα και θραύση 
λόγω κατολίσθησης. Στις θέσεις όπου εμφανίζονται 
ημισυνεκτικά κορήματα η θεμελίωση πρέπει να γίνεται 
τουλάχιστον σε βάθος 1.50-2.00 ιτι και μέχρις ότου ευ- 
ρεθεί το υγιές υπόβαθρο. 

β) Σε όλες τις περιπτώσεις δημιουργίας πρανών θα πρέ¬ 
πει να εξασφαλίζεται η ευστάθειά τους τόσο των ανάντη 
όσο και των κατάντη με την κατασκευή κατάλληλων έργων 
αντιστήριξης τα οποία, στην περίπτωση που τα δημιουρ- 
γούμενα πρανή είναι μεγάλα, θα πρέπει να είναι σύμφωνα 
με γεωτεχνική μελέτη ή γνωμάτευση, με την οποία να τεκ¬ 
μηριώνεται ότι δεν υπάρχει κίνδυνος πρόκλησης γενικότε¬ 
ρης αστάθειας των ανάντη φυσικών πρανών. 

γ) Γενικά ο σχεδιασμός των οικοδομικών έργων πρέπει 
να αποβλέπει στην ελαχιστοποίηση των εκσκαφών προς 
αποφυγή αστοχίας τεχνητών ή φυσικών πρανών με τη 
υιοθέτηση κατάλληλων τρόπων θεμελίωσης όπως π.χ. 
βαθμιδωτής και την εξασφάλιση της ανωδομής από 
αστοχίες λόγω διαφορικών ή ολικών καθιζήσεων του 
εδάφους. 

δ) Στις περιοχές που καλύπτονται από ημισυνεκτικά 
πλευρικά κορήματα και οι οποίες έχουν μεγάλη γε- 
ωμορφολογική κλίση, τα εδάφη κατατάσσονται στην 
κατηγορία εδαφικής επικινδυνότητας X κατά ΕΑΚ και 
θα πρέπει η δόμηση σε αυτά να γίνεται μόνο ύστερα 
από λεπτομερείς γεωτεχνικές έρευνες και μελέτες, και 
εφόσον ληφθούν κατάλληλα μέτρα βελτίωσης των ιδι¬ 
οτήτων του εδάφους και αντιμετωπισθούν με ειδικό 
τρόπο τα συγκεκριμένα προβλήματα που υπάρχουν. 

Επιπλέον των παραπάνω πρέπει να ισχύουν στις ζώνες 
ΚΠ1 και ΚΠ2 οι εξής προϋποθέσεις: 

α) Εφαρμογή των διατάξεων του ισχύοντος Αντισει¬ 
σμικού Κανονισμού και του κανονισμού Οπλισμένου 
Σκυροδέματος λαμβάνοντας υπόψη τη σεισμικότητα 
της περιοχής. 

β) Κατάλληλη αντιστήριξη, στην περίπτωση που δεν 
μπορεί να αποφευχθεί η δημιουργία μεγάλων τεχνη¬ 
τών πρανών, για έργα προστασίας και υποδομής του 
οικισμού μετά από γεωτεχνική μελέτη ή γνωμάτευση 
, με την οποία να τεκμηριώνεται ότι δεν υπάρχει κίν¬ 
δυνος πρόκλησης γενικότερης αστάθειας των ανάντη 
φυσικών πρανών. 

γ) Σε κανένα σημείο του οικοπέδου η οικοδομή δεν θα 
μπορεί να υπερβαίνει τους 2 ορόφους και μέγιστο ύψος 
7.50 ιτι, μη συμπεριλαμβανομένης της στέγης. 


δ) Δεν επιτρέπεται η κατασκευή κτιρίων επί υποστυ¬ 
λωμάτων (ρίΐοίίε) 

ε) Για κτίρια ειδικών χρήσεων (ξενοδοχεία, δημοτικά 
κτίρια κλπ.) καθώς και για κτίρια μεγαλύτερα των 2000 
κυβ. μέτρων, επιβάλλεται γεωτεχνική μελέτη του οικοπέ¬ 
δου και διάσπαση του όγκου του κτιρίου σε μικρότερους 
όγκους ή ανεξάρτητα κτίρια. 

στ) Κατά τα λοιπά έχουν εφαρμογή οι ισχύουσες 
κτιριολογικές και πολεοδομικές διατάξεις, όπως και οι 
διατάξεις περί ρεμάτων. 

ζ) Να λαμβάνονται μέτρα για την αποστράγγιση της 
περιοχής γύρω από την οικοδομή. 

4. Στη Ζώνη ΑΚ απαγορεύεται η ανέγερση νέων οικο¬ 
δομών και οι προσθήκες κατ' επέκταση και καθ' ύψος. 
Ειδικότερα στις παραπάνω περιοχές : 

α) Απαγορεύεται οποιαδήποτε ανθρωπογενής τροπο¬ 
ποίηση του υφιστάμενου φυσικού ανάγλυφου του εδά¬ 
φους. Κατ’ εξαίρεση εφόσον δεν μπορεί να αποφευχθεί 
η διάνοιξη ή διαπλάτυνση δρόμων καθώς και η δημιουρ¬ 
γία μεγάλων τεχνητών πρανών για έργα προστασίας 
του οικισμού, απαιτείται κατάλληλη αντιστήριξη μετά 
από μελέτη και μετά από τη σύμφωνη γνώμη της αρμό¬ 
διας Τεχνικής Υπηρεσίας της οικείας Νομαρχίας. 

β) Επιτρέπεται η δενδροφύτευση, οι τυχόν κατασκευές 
δασοτεχνικών φραγμάτων και λοιπών έργων προστασί¬ 
ας κατά την κρίση της οικείας Δασικής Υπηρεσίας. 

5. Για τις περιπτώσεις οικοπέδων που βρίσκονται κο¬ 
ντά στο όριο των ζωνών (και σε απόσταση μέχρι 30 
μέτρων από αυτό), για την έκδοση οποιοσδήποτε οι¬ 
κοδομικής άδειας, απαιτείται στο υποβαλλόμενο στην 
αρμόδια Πολεοδομική Υπηρεσία τοπογραφικό διάγραμ¬ 
μα, πρόσθετα να απεικονίζεται η θέση του ακινήτου σε 
σχέση με το όριο της ζώνης. Επιπλέον απαιτείται στα 
οικόπεδα αυτά και γεωλογική γνωμάτευση ως προς 
την καταλληλότητα για δόμηση της έκτασης σύμφωνα 
με την Τ 2611/2008 μελέτη του ΙΓΜΕ και την επιτόπια 
διαπίστωση των γεωτεχνικών συνθηκών που επικρατούν 
σε αυτά. 

6. Οι πιο πάνω 3 ζώνες αστυγεωλογικής καταλληλότη¬ 
τας να ληφθούν υπόψη σε μελλοντική οριοθέτηση του 
οικισμού σύμφωνα με τις κείμενες διατάξεις. 

7. Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2009 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΙΩΑΝΝΗΣ ΠΑΠΑΘΑΝΑΣΙΟΥ ΣΤ. ΚΑΛΟΓΙΑΝΝΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

ΦΕΚ 314 ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 3805 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ττοσοστό 41 % 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

















































































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 3809 

Αριθμ. 26512 (2) 

Αναστολή έκδοσης οικοδομικών αδειών και εκτέλεσης 
οικοδομικών εργασιών στο Ο.Τ. 31/Τ-21 του Δήμου 
Πειραιά. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο πρώτο του από 14.7.1999 
π.δ/τος (Δ’ 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α’ 98). 

3. Την υπ’ αριθμ. Υ300/14.11.2007 απόφαση του Πρω¬ 
θυπουργού και του Υπουργού Περιβάλλοντος Χωροτα¬ 
ξίας και ΔημοσίωνΈργων «Ανάθεση αρμοδιοτήτων του 
Υπουργού Περιβάλλοντος Χωροταξίας και Δημοσίων 
Έργων στους Υφυπουργούς Περιβάλλοντος Χωροταξίας 
και ΔημοσίωνΈργων (Β2210). 

4. Την υπ’ αριθμ. 45/2009 γνωμοδότηση του Δημοτικού 
Συμβουλίου Πειραιά. 

5. Το υπ’ αριθμ. 154/20.5.2009 υπηρεσιακό σημείωμα 
της Δ/νσης Πολεοδομικού Σχεδιασμού - Τμήμα Α’ του 
ΥΠΕΧΩΔΕ, αποφασίζουμε: 


1. Αναστέλλεται για έξι (6) μήνες ακόμη η έκδοση οικο¬ 
δομικών αδειών και η εκτέλεση οικοδομικών εργασιών 
στο Ο.Τ. 31/Τ21 που βρίσκεται στην περιοχή Ν. Φαλήρου 
του παραδοσιακού τμήματος του Δήμου Πειραιά (Ν. 
Αττικής) και περικλείεται από τη Λεωφ. Πειραιώς και τις 
οδούς Χρυσ. Σμύρνης - Κανελλοπούλου - Ελ. Βενιζέλου 
όπου είχε επιβληθεί αναστολή με την 3637/18.1.2008 
απόφαση Υφυπουργού ΠΕΧΩΔΕ (Α.Α.Π. 50/8.2.2008). 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο ΦΕΚ 193/30.4.2009 (τ.ΑΑΠ) που δημοσιεύθηκε η υπ’ 
αριθμ. 1037385/2398/0010/23.4.2009 κοινή υπουργική από¬ 
φαση κήρυξης αναγκαστικής απαλλοτρίωσης ακινήτων, 
για την κατασκευή έργων ΜΕΤΡΟ στο Σταθμό ΠΑΠΑΦΗ 
του ΜΕΤΡΟ ΘΕΣΣΑΛΟΝΙΚΗΣ στο Δήμο Θεσσαλονίκης Ν. 
Θεσσαλονίκης διορθώνεται στο διατακτικό της απόφα¬ 
σης το εσφαλμένο: «...συνολικού εμβαδού 907,17...», 

στο ορθό: «... συνολικού εμβαδού 907,16...». 

(Από το Υπουργείο Οικονομίας και Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοιοή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε,ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 ■ ίαχ; 210 4071010 - ίπΙετηΒΐ; ά1ίρ;//νννννν.θ1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε,ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε,ΜΗ., από την ιστοσελίδα του Εθνικού Τυπογραφείου (νννννν.θΐ.ςι·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε,ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε,ΜΗ. 

- 

- 

100 € 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ://νννννν· 0 ΐ.αΓ - ?-ίτΐ3ίΙ: νν?ί)ίΐΐ35ίεΓ.ί((3?1.αί 












































































